cyanic-selkie/wikianc huggingface dataset:
Δημήτρης Σέμσης
Βιογραφία
Όπως φαίνεται από τις ηχογραφήσεις, ο Δημήτρης ήταν, χωρίς αμφιβολία, ο μεγαλύτερος βιολιστής που ηχογράφησε στο χώρο του ρεμπέτικου/σμυρνέικου. Ηχογράφησε πολλές εκατοντάδες δίσκους και πολλοί από αυτούς επανακυκλοφόρησαν τα τελευταία χρόνια. Το 1972, σε μια συνέντευξή της, η Ρόζα Εσκενάζι είπε ότι ο Δημήτρης έπαιζε "το καλύτερο βιολί του κόσμου".
Μετά από μια σύντομη νοσηλεία, ο Δημήτρης Σέμσης πέθανε από καρκίνο στην Αθήνα, στις 13 Ιανουαρίου του 1950. Έχει, σήμερα, απογόνους στην Ελλάδα.
Παραπομπές
Κατηγορία:Έλληνες τραγουδοποιοί Σεμσης Δημητριος Κατηγορία:Ρεμπέτες Κατηγορία:Έλληνες βιολιστές Κατηγορία:Μακεδόνες
Αλέξανδρος Γιαννούλιας
Ο Αλέξανδρος Γιαννούλιας (αγγλ. Alexander "Alexi" Giannoulias), είναι Ελληνοαμερικανός πολιτικός, καλαθοσφαιριστής και οικονομολόγος, ο οποίος υπηρέτησε ως 72ος Υπουργός Οικονομικών της πολιτείας του Ιλινόι από το 2007 έως το 2011. Είναι μέλος του Δημοκρατικού Κόμματος.
Ήταν ο Δημοκρατικός υποψήφιος για την έδρα της Γερουσίας στο Ιλινόι στις εκλογές της Γερουσίας των ΗΠΑ του 2010. Επίσης, διατέλεσε σύμβουλος του οικονομικού επιτελείου του 44ου προέδρου Μπάρακ Ομπάμα.
Είναι υποψήφιος Υπουργός Εσωτερικών του Ιλινόι για τις πολιτειακές εκλογές του 2022.
Οικογένεια
Γεννήθηκε στις 16 Μαρτίου 1976 και μεγάλωσε στο Σικάγο. Οι γονείς του ήταν Έλληνες μετανάστες. Ο πατέρας του ονομαζόταν Αλέκος και καταγόταν από την Κλειτορία (Μαζέικα) Καλαβρύτων. Μετανάστευσε στην Αμερική τη δεκαετία του '70. Εγκαταστάθηκε στο Σικάγο, όπου άνοιξε ένα κτηματομεσιτικό γραφείο, το οποίο τώρα διαχειρίζεται ο μεγάλος αδελφός του Αλέξη Γιαννούλια. Απέκτησε τεράστια ακίνητη περιουσία στο Σικάγο, ιδρύοντας μία από τις μεγαλύτερες τράπεζες του Ιλινόις, την "Βroadway Βank", με επτά υποκαταστήματα, στην οποία ο σημερινός υπουργός Οικονομικών της πολιτείας κατέλαβε τη θέση του αντιπροέδρου. Ο Αλέκος Γιαννούλιας ερχόταν κάθε χρόνο για διακοπές στα Νικολέικα Αιγίου. Μία από τις χρονιές αυτές, το 2005, πνίγηκε ενώ κολυμπούσε στο Λαμπίρι Αιγιάλειας.
Η μητέρα του ονομάζεται Άννα Ξηρουχάκη (γεν. 1947) και κατάγεται από τα Σφακιά της Κρήτης. Είναι πρώτη εξαδέρφη της γυναίκας του βουλευτή Χανίων του ΠΑΣΟΚ Μανώλη Σκουλάκη. Μετανάστευσε στο Σικάγο το 1962 μετά τη δολοφονία του πατέρα της Μανούσου Ξηρουχάκη. Εκεί σπούδασε, εργάστηκε και γνώρισε τον Αλέκο Γιαννούλια. Η οικογένεια Ξηρουχάκη έχει απώτερη καταγωγή από το χωριό Ίμπρος Ασφένδου Σφακίων και ο παππούς της Γιώργος Ξηρουχάκης ή "Ξηρουγιώργης" ήταν ένας από τους πέντε Σφακιανούς που μετείχαν στο Κίνημα του Θερίσου στο πλευρό του Βενιζέλου.
Εκτός από τον Αλέξανδρο, απέκτησαν άλλους δύο γιους, το Δημήτρη και το Γιώργο.
Σπουδές και αθλητισμός
Φοίτησε στο Πανεπιστήμιο του Σικάγο (University of Chicago), στο οποίο ταυτόχρονα έπαιζε μπάσκετ. Στη συνέχεια πήρε μεταγραφή για το Πανεπιστήμιο της Βοστώνης (Boston University), με την ομάδα του οποίου αγωνίστηκε στην Α΄ κατηγορία (Division I), την ανώτερη κατηγορία του αμερικανικού κολεγιακού μπάσκετ (NCAA).
Και τις δύο χρονιές που αγωνίστηκε εκεί του απονεμήθηκε ο τιμητικός τίτλος "Academic Honor Roll" από την ομοσπονδία κολεγιακού αθλητισμού των ΒΑ πολιτειών των ΗΠΑ (America East Conference). Παράλληλα με την ενασχόλησή του με το μπάσκετ, πήρε το πτυχίο στα οικονομικά.
Στη συνέχεια ήρθε στην Ελλάδα κι έπαιξε επαγγελματικό μπάσκετ τη σεζόν 1998-99 στον Πανιώνιο. Ακολούθως, γράφτηκε στη Νομική Σχολή του Πανεπιστημίου Τουλέιν (Tulane University Law School) στη Νέα Ορλεάνη, μια από τις αρχαιότερες των ΗΠΑ, αφού λειτουργεί από το 1847. Μετά την αποφοίτησή του εργάστηκε στην Broadway Bank, της οποίας διετέλεσε αντιπρόεδρος.
Πολιτική
Ο Γιαννούλιας, ανήκει στο Δημοκρατικό Κόμμα. Είναι ενεργό μέλος σε διάφορες κοινωνικές οργανώσεις και ομοσπονδίες της πολιτείας του Ιλινόι, όπως:
Επίσης, ίδρυσε την AG Foundation, οργανισμό μη κερδοσκοπικού χαρακτήρα, που υποστηρίζει οικονομικά άρρωστα παιδιά και ενισχύει απόρους και θύματα καταστροφών.
Υπουργός Οικονομικών του Ιλινόι (2007-2011)
Το 2006, σε ηλικία μόλις 30 ετών, έθεσε υποψηφιότητα στις πολιτειακές εκλογές του Ιλινόι, για το αξίωμα του Υπουργού Οικονομικών της πολιτείας. (Illinois Treasurer). Υποστηρίχτηκε δημόσια από τον Μπάρακ Ομπάμα, στο οικονομικό επιτελείο του οποίου ανήκει. Πήρε 1.837.634 ψήφους και στις 7 Νοεμβρίου 2006, κατάφερε να εκλεγεί στο αξίωμα, κάτι που δεν είχε καταφέρει δημοκρατικός υποψήφιος τα δώδεκα προηγούμενα χρόνια. Είναι ο νεότερος πολιτικός που εκλέχτηκε σε αυτό το αξίωμα στην πολιτική ιστορία των ΗΠΑ. Για το γεγονός αυτό τιμήθηκε από Ενωμένο Ελληνοαμερικανικό Κογκρέσο (UHAC) με το μεγάλο ετήσιο βραβείο "ΠΕΡΙΚΛΗΣ".
Υποψήφιος Γερουσιαστής των ΗΠΑ για το Ιλινόι (2010)
Τον Ιούλιο του 2009, ο Γιαννούλιας, ανακοίνωσε ότι θα είναι υποψήφιος για το χρίσμα του Δημοκρατικού Κόμματος για την έδρα της Γερουσίας στο Ιλινοί, στις ενδιάμεσες εκλογές της Γερουσίας των ΗΠΑ του 2010. Η υποψηφιότητά του, υποστηρίχθηκε από τον τότε πρόεδρο Μπαράκ Ομπάμα.
Στις 2 Φεβρουαρίου 2010, κατάφερε να κερδίσει από το Δημοκρατικό Κόμμα, το χρίσμα του υποψηφίου Γερουσιαστή, για τις επικείμενες εκλογές του Νοεμβρίου, ενάντια στον Ρεπουμπλικανό ανθυποψήφιό του Μαρκ Κιρκ.
Στις εκλογές, ο Μαρκ Κιρκ, εξελέγη πολύ οριακά με 48,0% έναντι 46,4% του Γιαννούλια.
'' "10 μόλις μέρες πριν την ημέρα των εκλογών, η έκβαση της μάχης παραμένει αβέβαιη. Δημοσκοπήσεις της περασμένης εβδομάδας δείχνουν τον Kirk να προηγείται με 2% (43 με 41) και με αναποφάσιστο πάνω από 15% του εκλογικού σώματος. Ο πρώην Πρόεδρος Μπιλ Κλίντον αναμένεται να επισκεφθεί το Ιλινόι αυτή την εβδομάδα για κοινές εμφανίσεις με τον Γιαννούλια, ενώ ο Πρόεδρος Ομπάμα θα επισκεφθεί το Σάββατο την παλιά του περιφέρεια για να κινητοποιήσει την ψήφο των Αφροαμερικανών, εν όψη της αναμέτρησης της 2ης Νοεμβρίου." ''
Υποψηφιότητα για το αξίωμα του Υπουργού Εσωτερικών του Ιλινόι (2022)
Είναι υποψήφιος για το αξίωμα του Υπουργού Εσωτερικών του Ιλινόι (Illinois Secretary of State), στις πολιτειακές εκλογές του 2022.
Αναφορές
Κατηγορία:Ελληνοαμερικανοί Κατηγορία:Ιλινόι Κατηγορία:Πολιτικοί των ΗΠΑ Κατηγορία:Αμερικανοί επιχειρηματίες Κατηγορία:Αμερικανοί οικονομολόγοι Κατηγορία:Αμερικανοί καλαθοσφαιριστές Κατηγορία:Έλληνες ομογενείς καλαθοσφαιριστές Κατηγορία:Καλαθοσφαιριστές Πανιωνίου __ΕΥΡΕΤΗΡΙΟ__
Μονή Λεμεσού
Η Μονή είναι κοινότητα της επαρχίας Λεμεσού στην Κύπρο.
Τοποθεσία
Η Μονή βρίσκεται 20 χιλιόμετρα ανατολικά της Λεμεσού. Βρίσκεται σε υψόμετρο 60 μέτρων πάνω από την επιφάνεια της θάλασσας. Στα ανατολικά και βόρεια συνορεύει με το Μοναγρούλλι ενώ στα δυτικά συνορεύει με τον Πύργο. Η νότια πλευρά της διοικητικής της έκτασης είναι παραθαλάσσια.
Ονομασία
Η ονομασία του χωριού προέρχεται από τη λέξη μονή (μοναστήρι). Είναι πιθανόν να υπήρχε κάποιο μοναστήρι στην περιοχή. Μια εκδοχή αναφέρει ότι οι μοναχοί της Μονής Αγίου Γεωργίου Αλαμάνου (άγιος από τους Αγίους Αλαμάνους), που βρίσκεται κοντά στο χωριό, δημιούργησαν ένα μετόχι στην περιοχή της Μονής για να μην πηγαινοέρχονται όταν πήγαιναν να θερίσουν τα χωράφια τους. Μια άλλη εκδοχή αναφέρει ότι στην περιοχή υπήρχε ένα αρχαίο μοναστήρι αφιερωμένο στην Αγία Ζώνη. Το αρχαίο μοναστήρι δεν έχει ανακαλυφθεί, ωστόσο στο χωριό υπάρχει εκκλησία αφιερωμένη στην Αγία Ζώνη, κτίσμα του 1858.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε αρκετές αυξομειώσεις. Τις τελευταίες δεκαετίες ο πληθυσμός του χωριού παρουσιάζει μεγάλη αύξηση. Ο πίνακας που ακολουθεί παρουσιάζει τον πληθυσμό της Μονής όπως καταγράφηκε στις απογραφές πληθυσμού που έγιναν στην Κύπρο.
Βιβλιογραφία
Κατηγορία:Κοινότητες της Επαρχίας Λεμεσού
Λουκρήτιος
Ο Τίτος Λουκρήτιος Κάρος (λατινικά: Titus Lucretius Carus, 94 π.Χ. - 15 Οκτωβρίου 55 π.Χ.) ήταν Ρωμαίος ποιητής και φιλόσοφος. Το μόνο γνωστό του έργο είναι το εκτενές φιλοσοφικό ποίημα De rerum natura ("Περί της φύσεως των πραγμάτων"), 7.415 στίχων με επικούρεια θεματολογία. Παρότι η άνθιση του λατινικού εξάμετρου συνήθως αποδίδεται στον Βιργίλιο, είναι αναμφισβήτητη η επίδραση του De Rerum Natura στον τελευταίο και σε άλλους, μεταγενέστερους ποιητές. Είναι επίσης σημαντικό για το ρόλο που έπαιξε στη μετάδοση των ελληνικών φιλοσοφικών ιδεών και στην εκλέπτυνση της λατινικής γλώσσας.
Η διάσωση όλων των κειμένων του ποιήματος είναι αξιοσημείωτο γεγονός, δεδομένης της εχθρότητας της χριστιανικής Εκκλησίας, η οποία και ήταν το μόνο μέσο μετάδοσης για λατινικά κείμενα σχετικά με τον Λουκρήτιο και τον Επίκουρο. Παρά ταύτα, τα διασωθέντα κείμενα είναι συνήθως παραποιημένα και έχουν γίνει επίπονες προσπάθειες για την αποκατάστασή τους.
Έργο
Ο στόχος του έργου ήταν να απαλλάξει το νου των ανθρώπων από την προκατάληψη και το φόβο του θανάτου. Για να το πετύχει αυτό αναπτύσσει διεξοδικά τις θέσεις του Επίκουρου, τον οποίον και αποθεώνει. Ο Λουκρήτιος εκφράζει σε προσεγμένα κλασικά λατινικά τις επικούρειες απόψεις του για τη μεταφυσική, την υλιστική ατομική θεωρία και, γενικότερα, την υπεροχή των φυσικών φαινομένων ως κεντρικής ερμηνείας της λειτουργίας του κόσμου. Ο Λουκρήτιος αντιπαθούσε και έβλεπε ως αβάσιμη τη δεισιδαιμονία καθώς δεν πίστευε ότι το Σύμπαν κυβερνάται από θεϊκές παρεμβάσεις ή υπερφυσικές δυνάμεις, όπως θεωρούσε η πλειονότητα των ανθρώπων του καιρού του. Ο θάνατος για τον Λουκρήτιο δεν ήταν εγγενώς ούτε καλός ούτε κακός, μόνο μία απόλυτη παύση της ύπαρξης, και ο φόβος του θανάτου δεν ήταν παρά μία προβολή επίγειων, καθημερινών φόβων.
Αποσπάσματα
ΛΟΥΚΡΗΤΙΟΣ "Περί της φύσεως των πραγμάτων", απόδοση στα σύγχρονα ελληνικά, Κωνσταντίνος Θεοτόκης
(*) εννοεί τον φιλόσοφο Επίκουρο
Εξωτερικοί σύνδεσμοι
Κατηγορία:Αρχαίοι Ρωμαίοι διδακτικοί ποιητές Κατηγορία:Ρωμαίοι συγγραφείς Κατηγορία:Ρωμαίοι φιλόσοφοι Κατηγορία:Επικούρειοι φιλόσοφοι Κατηγορία:Αθεϊστές φιλόσοφοι Κατηγορία:Φυσικοί φιλόσοφοι Κατηγορία:Εμπειριστές Κατηγορία:Επιστημολόγοι Κατηγορία:Φιλόσοφοι της επιστήμης Κατηγορία:Ουμανισμός
Τζόαν Μπένετ
Παραπομπές
Κατηγορία:Αμερικανοεβραίοι Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί βωβών ταινιών Κατηγορία:Αμερικανίδες ηθοποιοί θεάτρου Κατηγορία:Αμερικανίδες ηθοποιοί τηλεόρασης Κατηγορία:Αμερικανοί απομνημονευματογράφοι
Citroën Type B2
Το Citroën Type Β2 ήταν ένα μεσαίο αυτοκίνητο που παρήχθη από τη γαλλική αυτοκινητοβιομηχανία Citroën, από τον Μάιο του 1921 έως τον Ιούλιο του 1926, αφού είχαν κατασκευαστεί 89.841 αντίτυπα. Αντικατέστησε το Citroën Type A (παραγωγή: Μάιος 1919 - Δεκέμβριος 1921), το οποίο ήταν το πρώτο μοντέλο της εταιρείας από την ίδρυσή της τον Μάρτιο του 1919, από τον μηχανολόγο Αντρέ Σιτροέν (André Citroën).
Τεχνικά χαρακτηριστικά
Η παραγωγή του Type Β2 ξεκίνησε τον Μάιο του 1921 και το μοντέλο έφτασε στην αγορά μέσα στον Ιούνιο. Έφερε τον πιο ισχυρό κινητήρα του προκατόχου Type A και συγκεκριμένα τον 4-κύλινδρο των 1.452 cm³, ισχύος 20 hp στις 2.100 στροφές το λεπτό, ενώ ειδικά στην ισχυρότερη έκδοση Type Β2 Sport απέδιδε ισχύ 22 hp, επίσης στις 2.100 στροφές το λεπτό. Η τελική ταχύτητα ήταν 70 - 72 km/h, ανάλογα με την έκδοση, νούμερα πολύ καλά για τα στάνταρ της τότε εποχής. Ο κινητήρας του συνδυαζόταν με ένα 3-τάχυτο μηχανικό κιβώτιο, αν και με τα τότε στάνταρ ήταν σχετικά προηγμένο, καθώς την τότε εποχή πολλά αυτοκίνητα είχαν ακόμα κιβώτια με μόλις 2 ταχύτητες.
Σύντομα, το μοντέλο κέρδισε ιδιαίτερα θετική φήμη για την στιβαρότητά του, όπως και για την οικονομία καυσίμων που προσέφερε, καθώς πετύχαινε κατανάλωση μόλις 8 λίτρα βενζίνης ανά 100 χιλιόμετρα. Στο αποκορύφωμα της παραγωγής του, το 1925, έφτασε να διατίθεται σε 25 διαφορετικές εκδοχές αμαξώματος.
Αντικατάσταση του Β2
Αν και η παραγωγή του Citroën Type Β2 τελικώς έληξε τον Ιούλιο του 1926, ωστόσο είχε ήδη αντικατασταθεί από το Citroën Type B10 το 1924 και το Citroën Type B12 το 1925. Το ακόμα πιο εξελιγμένο Type B14 μάλιστα έφτασε ρυθμό παραγωγής τα 400 οχήματα την ημέρα το έτος 1928, που ήταν το ένα τρίτο της συνολικής γαλλικής παραγωγής αυτοκινήτων κατά την τότε εποχή.
Ελεονόρα του Ζολμς-Χόενζολμς-Λιχ
Η Ελεωνόρα του Ζολμς-Χόχενσολμς-Λιχ (Eleanor von Solms-Hohensolms-Lich, 17 Σεπτεμβρίου 1871 - 16 Νοεμβρίου 1937) από τον Οίκο του Ζολμς, ήταν κόρη του Χέρμαν του Ζολμς-Χόχενσολμς-Λιχ.
Βιογραφία
Στις 2 Φεβρουαρίου 1905 παντρεύτηκε τον Ερνέστο Λουδοβίκο της Έσσης. Μαζί απέκτησαν δύο παιδιά:
Τον Οκτώβριο του 1937 ο σύζυγός Ερνέστος Λουδοβίκος, πεθαίνει και λίγες εβδομάδες μετά ο γιο της, Λουδοβίκος, επρόκειτο να παντρευτεί την Μαργαρίτα Κάμπελ-Γκέντες στο Λονδίνο. Στις 16 Νοεμβρίου 1937, μαζί με τον μεγαλύτερο γιο της, Γεώργιο Δονάτο, τη νύφη της Καικιλία και τους δύο γιους τους, ταξίδεψαν από το Ντάρμστατ για το Λονδίνο, για να παρευρεθούν το γάμο.
Πέθανε όταν το αεροπλάνο στο οποίο επέβαιναν χτύπησε σε μια καμινάδα εργοστασίου με κακές καιρικές συνθήκες κοντά στην Οστένδη του Βελγίου, το οποίο και συνετρίβη, σκοτώνοντας όλους τους επιβαίνοντες. Είναι θαμμένη στο Ροζενχόχε του Ντάρμστατ.
Βιβλιογραφία
Κατηγορία:Οίκος του Ζολμς Κατηγορία:Γερμανοί ευγενείς Κατηγορία:Μεγάλες δούκισσες της Έσσης
661 Κλέλια
Η Κλέλια (Cloelia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,571. Ανακαλύφθηκε το 1908 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης, και πήρε το όνομά της από μία ημιμυθική μορφή της αρχαίας Ρώμης.
Εξωτερικοί σύνδεσμοι
Κλελια
Ποδόσφαιρο το 2012
Ομοσπονδίες ΟΥΕΦΑ
Ο πιο κάτω πίνακας παρουσιάζει τις πρωταθλήτριες ομάδες όλων των ομοσπονδιών μελών της ΟΥΕΦΑ για πρωταθλήματα που ολοκληρώθηκαν το 2012.
Κατηγορία:Ποδόσφαιρο το 2012
Χαττούσα
Η Χαττούσα ήταν αρχαία πόλη της Ανατολίας, πρωτεύουσα των Χετταίων, ινδοευρωπαϊκής φυλής που εμφανίστηκε στη Μικρά Ασία περί τα 2500 π.Χ. Βρίσκεται στο σημερινό Μπογιάζκιοϊ (Bogazköy) της Τουρκίας, περίπου 150 χιλιόμετρα ανατολικά από τη σημερινή πρωτεύουσα της Τουρκίας Άγκυρα. Η Χαττούσα έγινε πρωτεύουσα των Χετταίων από τον βασιλιά Χατουσίλις Α΄ (1586-1556 π.Χ.) και παρέμεινε πρωτεύουσα καθώς και το μεγαλύτερο πολιτικό και στρατιωτικό τους κέντρο έως την πτώση τους (12ος αιώνας π.Χ.). Στη συνέχεια εγκαταλείφθηκε. Ακολούθησε μονάχα μια μικρή εγκατάσταση Φρυγών τον 8ο αιώνα π.Χ. Η αρχαία πόλη είχε έκταση περίπου 1,8 τετραγωνικά χιλιόμετρα, από τα οποία τα 0.8 καταλάμβανε η ακρόπολη της πόλης με τα βασιλικά ανάκτορα. Ο βασιλιάς των Χετταίων Σουπιλουλιούμας Α΄ (1344-1322 π.Χ.) την οχύρωσε με ισχυρά τείχη, τα οποία σώζονται μέχρι σήμερα.
Εξωτερικοί σύνδεσμοι
Κατηγορία:Αρχαίες πόλεις της Μικράς Ασίας Κατηγορία:Χετταίοι Κατηγορία:Μνημεία Παγκόσμιας Κληρονομιάς στην Τουρκία
Ιαπωνικές γενικές εκλογές 2012
Στις εκλογές για τη Βουλή των Αντιπροσώπων (κάτω Βουλή) στις 16 Δεκεμβρίου 2012 το Φιλελεύθερο Δημοκρατικό Κόμμα (LDP) κέρδισε 294 έδρες και ο σύμμαχός τους, το Νέο Κόμμα Κομέιτο πήρε 31 έδρες. Βουλή των Αντιπροσώπων, 16 Δεκεμβρίου 2012 Οι προηγούμενες γενικές εκλογές είχαν διεξαχθεί το 2009. ! style="background-color:#E9E9E9" align="left" colspan="2" rowspan="2" |Συμμαχίες και κόμματα ! colspan="3" |Επαρχιακή ψηφοφορία σε εκλογική περιφέρεια !! colspan="3" | Ψηφοφορία σε εθνικό επίπεδο (PR block) ! colspan="2" | Σύνολο εδρών !! colspan="2" | +/− ! Ψήφοι !! % !! Seats ! Ψήφοι !! % !! Έδρες ! Σύνολο !! % ! (πριν τις εκλογές) !! (τελευταίες εκλογές)
Παραπομπές
Κατηγορία:Εκλογές στην Ιαπωνία
Θεόδωρος Μαγκαφάς
Αυτοανακηρύσεται για πρώτη φορά
Περί το 1188 ο Θεόδωρος, πιθανώς ήδη κυβερνήτης της γενέθλιας πόλης του Φιλαδέλφειας, εξασφάλισε τη συμμαχία ενός μεγάλου μέρους των κατοίκων της και της γύρω περιοχής τής Λυδίας, καθώς και την υποστήριξη των Αρμενικών κοινοτήτων της Τρωάδας. Έπειτα ανακήρυξε τον εαυτό του "αυτοκράτορα" σε αντίθεση με τον Ισαάκιο Β΄ Άγγελο και έκοψε ακόμη και δικό του νόμισμα. Όπως η εξέγερση κέρδιζε έδαφος, η πρόοδός της εξέπληξε τον Ισαάκιο Β΄ τόσο πολύ, που ο Αυτοκράτορας βάδισε προσωπικά εναντίον του. Έπειτα από μερικές αψιμαχίες, ο Θεόδωρος πολιορκήθηκε στη Φιλαδέλφεια (Ιούνιος 1189), αλλά τότε ο Ισαάκιος Β΄ έμαθε τη γρήγορη έλευση του Φρειδερίκου Α΄ της Γερμανίας (βασ. 1155-90), που είχε λάβει μέρος στην Γ΄ Σταυροφορία και όδευε προς την Παλαιστίνη. Αυτό έκανε τον Ισαάκιο να σπεύσει να ολοκληρώσει τη διαμάχη με τον Θεόδωρο, έτσι συμφώνησε να τον συγχωρήσει, με τους εξής όρους: να υποταχθεί στον Ισαάκιο, να εγκαταλείψει τα Αυτοκρατορικά σύμβολα και να παραδώσει ομήρους. Στη συνέχεια του επέτρεψε να διατηρήσει τον έλεγχο της Φιλαδέλφειας ως κυβερνήτης της.
Ωστόσο περί το 1193 (ή ίσως ο 1190) ο Βασίλειος Βατάτζης, δούκας του θέματος των Θρακησίων και μέγας Δομέστικος του Ρωμαϊκού στρατού, τον ανάγκασε να διαφύγει στην Αυλή των Σελτζούκων στο Ικόνιο. Εκεί ο σουλτάνος Καϊχοσρόης Α΄ (βασ. 1192-96, 1205-12) επέτρεψε στον Θεόδωρο να στρατολογήσει άνδρες μεταξύ των νομαδικών φυλών και με τον στρατό αυτό να λεηλατεί τα παραμεθόρια εδάφη της Ρωμαϊκής Αυτοκρατορίας το 1195-96. Στα τέλη του 1196 ο νέος Αυτοκράτορας Αλέξιος Γ΄ Άγγελος (βασ. 1195-1203) "αγόρασε" τον Μαγκαφά από τον σουλτάνο, με την προϋπόθεση ότι θα σεβαστεί τη ζωή του και δεν θα τον φυλακίσει. Ο Θεόδωρος παρέμεινε στη φυλακή για ένα διάστημα και όταν ελευθερώθηκε (οπωσδήποτε πριν το 1204) επέστρεψε μετά στη Φιλαδέλφεια.
Σφετεριστής για δεύτερη φορά
Στο χάος της Δ΄ Σταυροφορίας και την πτώση και λεηλασία της πόλης που ακολούθησε το 1204, ένας αριθμός ανδρών προσπάθησε να ανακηρυχθεί ανεξάρτητος ή να διεκδικήσει τον κενό θρόνο. Ο Θεόδωρος, που είχε επιστρέψει στη Φιλαδέλφεια πριν ή μετά την άλωση της Πόλης, αποκατέστησε γρήγορα την κυρίαρχη θέση του εκεί, ιδρύοντας ένα ανεξάρτητο κράτος στην περιοχή. Αφού εξασφάλισε τη Φιλαδέλφεια, αποφάσισε να επιτεθεί τον Ερρίκο της Φλάνδρας, έναν από τους στρατηγούς των Σταυροφόρων και μέλλοντα Λατίνο αυτοκράτορα (βασ. 1206-16). Ο Ερρίκος, που προσπαθούσε να καταβάλει τη Ρωμαϊκή αντίσταση στη Μ. Ασία, είχε στρατοπεδεύσει στο Αδραμύττιο, όταν του επιτέθηκε αιφνιδιαστικά ο Θεόδωρος. Όμως ο Ερρίκος είχε βαρύ ιππικό και νίκησε στις 19 Μαρτίου 1205 στη μάχη του Αδραμυττίου. Ο Θεόδωρος αποσύρθηκε στη Φιλαδέλφεια, σε όσα εδάφη του έμειναν, ώσπου ο Αυτοκράτορας Θεόδωρος Α΄ Λάσκαρης τα κατέλαβε το 1205. Δεν γνωρίζουμε κάτι γι'αυτόν και υποθέτουμε ότι φυλακίστηκε στη Νίκαια και απεβίωσε εκεί.
Εξωτερικοί σύνδεσμοι
Κατηγορία:Βυζαντινοί κυβερνήτες Κατηγορία:Βυζαντινοί του 13ου αιώνα Κατηγορία:Βυζαντινοί σφετεριστές
Παγκόσμια Διακοινοβουλευτική Ένωση Ελληνισμού
Η Παγκόσμια Διακοινοβουλευτική Ένωση Ελληνισμού (ΠΑΔΕΕ) (αγγλ.: World Hellenic Inter - Parliamentary Association, WHIA, ρωσ.: Всемирная Греческая Межпарламенсткая Ассоциация, ВГМА) αποτελεί οργανισμό που απαρτίζεται από νυν και πρώην ελληνικής καταγωγής βουλευτές νομοθετικών σωμάτων εκλεγμένους σε κοινοβούλια μη ελληνόφωνων χωρών (δηλαδή εκτός Ελλάδας και Κύπρου).
Ιστορικό
Η Παγκόσμια Διακοινοβουλευτική Ένωση Ελληνισμού συστάθηκε το 1996 με πρωτοβουλία της ελληνικής κυβέρνησης.
Οργανωτική Δομή
Πρώτος πρόεδρος της οργάνωσης από την επίσημη ίδρυσή της, σύμφωνα με τη Γενική Συνέλευση του Αυγούστου 2004 εξελέγη ο Δημήτριος Γιάνναρος, πολιτειακός βουλευτής στην πολιτεία του Κονέκτικατ των ΗΠΑ, καθηγητής οικονομικών επιστημών. Από το 2021 Πρόεδρος είναι ο Λεωνίδας Ραπτάκης, πολτειακός Γερουσιαστής της πολιτείας του Ρόουντ Άιλαντ των ΗΠΑ.
Διοικητικό Συμβούλιο
Το εν ενεργεία Δ.Σ. της ΠΑΔΕΕ, το οποίο εκλέχτηκε στη Γενική Συνέλευση του 2021 αποτελούν:
Επιτροπές
Στις δραστηριότητες της ΠΑΔΕΕ περιλαμβάνονται:
Εξωτερικοί σύνδεσμοι
Κατηγορία:Ελληνική διασπορά
Πρωτάθλημα ποδοσφαίρου ανδρών Νέας Ζηλανδίας 2015-16
Το  είναι το 12ο πρωτάθλημα ποδοσφαίρου της χώρας στο οποίο συμμετέχουν 8 ομάδες. Η κανονική περίοδος ξεκίνησε τον Νοέμβριο του 2015 και ολοκληρώθηκε τον Φεβρουάριο του 2016 και μετά ακολούθησαν τα πλέι οφ για την ανάδειξη του πρωταθλητή.
Βαθμολογία
Στο πρωτάθλημα φέτος συμμετέχουν 8 ομάδες. Η κανονική διάρκεια διεξάγεται το διάστημα Νοέμβριος 2015-Φεβρουάριος 2016. Οι 4 πρώτοι στο τέλος της κανονικής διάρκειας προκρίνονται στα πλέι-οφ. Στα πλέι-οφ διεξάγονται 2 ημιτελικοί και ο τελικός για την ανάδειξη του πρωταθλητή. Συνολικά 2 ομάδες θα κερδίσουν από ένα απευθείας εισιτήριο για τη Φάση Ομίλων του Κυπέλλου Πρωταθλητριών Ωκεανίας 2017. Η πρώτη ομάδα, θα είναι αυτή που θα τερματίσει 1η στην κανονική διάρκεια του πρωταθλήματος. Η δεύτερη ομάδα θα είναι αυτή που θα νικήσει τον τελικό των Πλέι-Οφ. Αν η πρωτοπόρος της κανονικής διάρκειας νικήσει και στα Πλέι-Οφ τότε η δεύτερη της κανονικής διάρκειας θα πάρει το 2ο εισιτήριο για τους ομίλους του Κυπέλλου Πρωταθλητριών Ωκεανίας 2017.
Κατάταξη
Η Όκλαντ Σίτι και η Τιμ Γουέλλινγκτον προκρίνονται στο Κύπελλο Πρωταθλητριών Ποδοσφαίρου Ωκεανίας 2017.
Κατηγορία:Ποδόσφαιρο στη Νέα Ζηλανδία
Μανουήλ Βρυέννιος
Ο Μανουήλ Βρυέννιος ήταν δάσκαλος της θεωρίας της μουσικής.
Βιογραφία
Γεννήθηκε στο Βυζάντιο και άκμασε στην Κωνσταντινούπολη το 1320. Τα θεωρητικά έργα της μουσικής του είναι πολύ αξιόλογα, διότι συσχετίζει με ιστορικό και επιστημονικό τρόπο την μουσική των αρχαίων Ελλήνων, Ευκλείδη, Αριστείδη, Πτολεμαίου και άλλων προς τους οκτώ ήχους της βυζαντινής εκκλησιαστικής μουσικής.
Πηγές
Κατηγορία:Βυζαντινοί συνθέτες Κατηγορία:Βυζαντινοί αστρονόμοι Κατηγορία:Βυζαντινοί του 13ου αιώνα
Citroën Type B10
Το Citroën Type Β10 ήταν ένα μεσαίο αυτοκίνητο που παρήχθη από τη γαλλική αυτοκινητοβιομηχανία Citroën, από τον Οκτώβριο του 1924 έως τον Οκτώβριο του 1925. Μηχανολογικά, ήταν ίδιο με τον προκάτοχο Citroën Type B2, αλλά με αμάξωμα εξ ολοκλήρου από χάλυβα. Συνολικά κατασκευάστηκαν 17.259 αντίτυπα. Το Type Β10 ήταν και το πρώτο στην ιστορία ευρωπαϊκό αυτοκίνητο με πλήρως ατσάλινο αμάξωμα.
Τεχνικά χαρακτηριστικά
Το μηχανολογικό υπόβαθρο του Type Β10 ήταν κοινό με αυτό του προκατόχου Type Β2. Έφερε τον ίδιο 4-κύλινδρο κινητήρα 1.452 cm³, ισχύος 20 hp στις 2.100 στροφές το λεπτό, ο οποίος συνδυαζόταν με το ίδιο 3-τάχυτο μηχανικό κιβώτιο, που όμως με τα τότε στάνταρ ήταν σχετικά προηγμένο, καθώς την τότε εποχή πολλά αυτοκίνητα είχαν ακόμα κιβώτια με μόλις 2 ταχύτητες.
Αντικατάσταση του Β10
Το Type B10 αντικαταστάθηκε τον Οκτώβριο του 1925 από το Citroën Type B12, που ήταν ίδιο μηχανολογικά με το Type B10, αλλά με περαιτέρω ενισχύσεις στο αμάξωμα, όπως προαναφέρθηκε.
Εξωτερικοί σύνδεσμοι
Type B10 Κατηγορία:Γαλλικά αυτοκίνητα Κατηγορία:Μεσαία αυτοκίνητα
Κόβντορ
Το Κόβντορ (Ковдор) είναι μια ρωσική πόλη και το διοικητικό κέντρο της περιοχής Κόβντορ. Διοικητικά ανήκει στην Περιφέρεια Μούρμανσκ. Είναι γνωστή για την εξορυκτική βιομηχανία της. Με την ρωσική απογραφή του 2010 είχε 18,820 πληθυσμό. Επίσης απέχει περίπου 13 χιλιόμετρα από τα σύνορα Ρωσίας-Φινλανδίας.
Κατηγορία:Πόλεις της Ρωσίας Κατηγορία:Ευρωπαϊκές πόλεις της Ρωσίας
Νέος Ερινεός Αχαΐας
Ο Νέος Ερινεός είναι οικισμός του Νομού Αχαΐας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ερινεού ως έδρα του ομώνυμου πρώην δημοτικού διαμερίσματος.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Ερινεού Κατηγορία:Δήμος Αιγιαλείας
2775 Οντισώ
Ο Οντισώ (Odishaw) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,6. Ανακαλύφθηκε το 1953 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού γεωφυσικού Χιου `Οντισω (Hugh Odishaw, 1916-1984).
Φυσικά χαρακτηριστικά
Τα φυσικά χαρακτηριστικά του Οντισώ είναι άγνωστα.
Εξωτερικοί σύνδεσμοι-πηγές
Οντισω
662 Νευτωνία
Η Νευτωνία (Newtonia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,257. Ανακαλύφθηκε το 1908 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης.
Φυσικά χαρακτηριστικά
Η μέση διάμετρος της Νευτωνίας εκτιμάται σε 23,62 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,200.
Εξωτερικοί σύνδεσμοι
Νευτωνια
Solo: A Star Wars Story
Το Solo: A Star Wars Story (γνωστό και ως Solo) είναι μία Αμερικάνικη ταινία διαστημικού Γουέστερν βασισμένη στον χαρακτήρα του Star Wars Χαν Σόλο. Η ταινία σκηνοθετήθηκε από τον Ρον Χάουαρντ, η παραγωγή έγινε από την Lucasfilm και η διανομή από την Walt Disney Studios Motion Pictures. Είναι η δεύτερη ταινία ανθολογίας του Star Wars μετά το Rogue One (2016). Ο Άλντεν Έρενραϊχ πρωταγωνιστεί στον ρόλο του Χαν Σόλο, μαζί με τους Γούντι Χάρελσον, Εμίλια Κλαρκ, Ντόναλντ Γκλόβερ, Θάντι Νιούτον, Φίμπι Γουόλερ-Μπριτζ, Τζούνας Σουοτάμο και Πολ Μπέτανι.
Ο Τζορτζ Λούκας ξεκίνησε να αναπτύσσει ένα πρίκουελ με τον Χαν Σόλο με τον Λόρενς Κάσνταν να γράφει το σενάριο. Μετά την πώληση της Lucasfilm στην Disney το 2012, ο Κάσνταν προσλήφθηκε για να γράψει το σενάριο του Η Δύναμη Ξυπνάει (2015), με τον γιο του τον Κάσνταν να ολοκληρώνει το σενάριο. Τα γυρίσματα ξεκίνησαν τον Ιανουάριο του 2017 στο Pinewood Studios με τους σκηνοθέτες Φιλ Λορντ και Κρίστοφερ Μίλερ. Και οι δύο απολύθηκαν και αντικαταστάθηκαν από τον Χάουαρντ. Το Solo είναι μία από τις πιο ακριβές ταινίες όλων των εποχών με τον προϋπολογισμό του να είναι τουλάχιστον 275 εκατομμύρια δολάρια.
Το Solo κυκλοφόρησε στις ΗΠΑ στις 25 Μάϊου του 2018 και έλαβε γενικά θετικές κριτικές. Έγινε η πρώτη box office βόμβα ταινία Star Wars αφού εισέπραξε μόνο 393 εκατομμύρια δολάρια παγκοσμίως. Έλαβε μία υποψηφιότητα για καλύτερα οπτικά εφέ στα Όσκαρ.
Σημειώσεις
<references group="lower-greek" />
Εξωτερικοί σύνδεσμοι
Κατηγορία:Ταινίες του 2018 Κατηγορία:Αμερικανικές ταινίες Κατηγορία:Αμερικανικές 3D ταινίες Κατηγορία:Ταινίες γυρισμένες στην Ιταλία Κατηγορία:Αμερικανικές ταινίες δράσης Κατηγορία:Αμερικανικές περιπετειώδεις ταινίες Κατηγορία:Αμερικανικές ταινίες δράσης - επιστημονικής φαντασίας Κατηγορία:Ταινίες Star Wars Κατηγορία:Ταινίες παραγωγής Lucasfilm Κατηγορία:Ταινίες με μουσική σύνθεση Τζον Πάουελ Κατηγορία:Ταινίες IMAX
Σέρο Χανζαντιάν
Παιδική ηλικία
Ο Σέρο Χανζαντιάν γεννήθηκε το 1915 στην οικογένεια ενός ζευγολάτη στην πόλη Γκορίς που βρίσκεται στο Ζανγκεζούρ.
Ζωή και έργα
Με την αποφοίτησή του από το παιδαγωγικό κολέγιο, ο Χανζαντιάν εργάστηκε ως δάσκαλος. Στην ηλικία των 18 ετών, προσχώρησε οικειοθελώς στο Κόκκινο Στρατό και συμμετείχε στον Β΄ Παγκόσμιο Πόλεμο, ανεβαίνοντας στην τάξη του Διοικητή μιας εταιρείας κονιαμάτων. Η προσωπική εμπειρία μάχης και η δυνατότητα να αντλήσει γενικά συμπεράσματα τον βοήθησαν να δημιουργήσει το "Ημερολόγιο της Μάχης" ("Τρία χρόνια: 291 ημέρες"). Το μυθιστόρημα, που γράφτηκε το 1972, ήταν ένα από τα πιο σημαντικά έργα στη λογοτεχνία της σοβιετικής στρατιωτικής φαντασίας εκείνη την εποχή. Το 1950 εξέδωσε το πρώτο του μυθιστόρημα, αφιερωμένο στην υπεράσπιση του Λένινγκραντ.
Ένα άλλο ρητό που εμφανίζεται στα έργα του είναι το "Ο μη συνειδητοποιημένος θάνατος είναι θάνατος, αλλά ο συνειδητοποιημένος θάνατος είναι η αιωνιότητα!", ένα αρχαίο αρμενικό ρητό, το οποίο λειτουργεί ως το πρωταρχικό θέμα στο έργο του Χανζαντιάν, καθώς οι ήρωες του, οι Αρμένιοι, παλεύουν για τους Ρώσους, τους Ουκρανούς και άλλες εθνότητες για να προστατεύσουν την πατρίδα τους. Το «κράτος» (τόμος 1-2, 1954-55, που δημοσιεύτηκε στη ρωσική γλώσσα το 1956-57) μιλάει για την ιστορία των κατοίκων του χωριού στη μεταπολεμική περίοδο.
Ο Χανζαντιάν συχνά θυμάται τη μακρά ιστορία ισχυρών αρμενικών και ρωσικών σχέσεων που έχουν εξελιχθεί κατά τη διάρκεια των αιώνων. Αργότερα θα χρησιμοποιήσει αυτή την ιδέα στο "Μχιτάρ Σπαραπέτ" του (1961) και σε άλλα έργα. Ο Χανζαντιάν σε μία από τις συνεντεύξεις του ανέφερε ότι το έργο για μια ιστορία για τον Μχιτάρ Σπαραπέτ και τον Νταβίντ Μπεκ, τους μεγάλους υπερασπιστές του αρμενικού έθνους στις αρχές του 18ου αιώνα. Στο "Μχιτάρ Σπαραπέτ", όπως και αλλού, η ιδέα της ισχυρής φιλίας μεταξύ του αρμενικού και του ρωσικού λαού βρίσκεται στο επίκεντρο της ιστορίας. Το έργο "Χοροβέλ" είναι ένας ύμνος για την ισχυρή βούληση ενός αγρότη, πεισματικά ακολουθώντας το άροτρο παρά τον πόνο και τη δίψα.
Εκτός από τον πόλεμο, ο Σέρο Χανζαντιάν γράφει, όπως ήδη αναφέρθηκε, για την ιστορία της Αρμενίας και συγκεκριμένα μία από τις πιο σκοτεινές σελίδες της, την Αρμενική Γενοκτονία του 1915. Ένα από τα καλύτερα μυθιστορήματά του, το "Έξι νύχτες", μιλάει για αυτή.
Ο Σέρο Χανζαντιάν πέθανε το 1998. Είναι θαμμένος στο πάνθεον Κομιτάς που βρίσκεται στο κέντρο της πόλης του Ερεβάν.
Κληρονομιά
μικρογραφία| Μνημείο για τον Χανζαντιάν στο [[Γκορίς ]] Ο Σέρο Χανζαντιάν δημιούργησε μια μεγάλη κληρονομιά λογοτεχνικού έργου εμπνευσμένο από τις ιδέες του διεθνισμού, τους ισχυρούς δεσμούς με τον λαϊκό πολιτισμό και την παράδοση. Στα έργα του υπερασπίζει τα ιδεώδη του ανθρωπισμού και της αγάπης στην πατρίδα του. Οι ιδέες του για καλοσύνη και ειρήνη υλοποιούνται πλήρως και επομένως είναι στην αιωνιότητα. Στα τελευταία χρόνια της ζωής του, κατά τη διάρκεια μιας συνέντευξης που έδωσε για τη Δημόσια Τηλεόραση της Αρμενίας, επέκρινε έντονα τους μπολσεβίκους για τα αρνητικά βήματα τους προς την προσάρτηση των αρμενικών περιοχών του Ναγκόρνο Καραμπάχ και του Ναχιτσεβάν υπέρ του σοβιετικού Αζερμπαϊτζάν.
Παραπομπές
Κατηγορία:Σοβιετικοί αρμενικής καταγωγής Κατηγορία:Αρμένιοι συγγραφείς
Το Φάντασμα της Όπερας (ταινία)
Το Φάντασμα της Όπερας είναι ταινία τρόμου (θρίλερ) βασισμένη στην ομώνυμη νουβέλα του Γκαστόν Λερού. Η ταινία γυρίστηκε το 1925 από τα στούντιο της Universal και έχει διάρκεια 107 λεπτά. Απέσπασε αρνητικές κριτικές όταν πρωτοκυκλοφόρησε, βγήκε με δεύτερη έκδοση και προηγουμένως πολλές σκηνές αφαιρέθηκαν. Κυκλοφόρησε στις 25 Νοεμβρίου 1925.
Το 1929 η ταινία επεξεργάστηκε ξανά και αυτή την φορά προστέθηκαν νέες σκηνές με τους ίδιους ηθοποιούς, αλλά με ήχο. Επειδή όμως ο Λον Τσάνεϊ (που έπαιζε το φάντασμα στην ταινία) είχε συμβόλαιο με την Metro-Goldwyn-Mayer, όχι μόνο δεν μπορούσε να παίξει στην νέα έκδοση της ταινίας, αλλά η Universal δεν είχε το δικαίωμα ούτε καν να βάλει διάλογο στις σκηνές που έπαιζε ο Τσάνεϊ. Έτσι η τρίτη έκδοση της ταινίας ήταν μισή βουβή και μισή με ήχο.
Από τις τρεις εκδόσεις της ταινίας σήμερα επιβιώνει μονάχα η δεύτερη, ενώ οι άλλες δυο έχουν χαθεί.
Εξωτερικοί σύνδεσμοι
Κατηγορία:Ταινίες του 1925 Κατηγορία:Ταινίες παραγωγής Universal Pictures Κατηγορία:Αμερικανικές ταινίες τρόμου Κατηγορία:Αμερικανικές ασπρόμαυρες ταινίες Κατηγορία:Βωβές ταινίες Κατηγορία:Αμερικανικές ταινίες Κατηγορία:Χαλοουίν μυθοπλασία
Συμμετοχή της Ουγγαρίας στους Θερινούς Ολυμπιακούς Αγώνες 1896
Επτά αθλητές από την Ουγγαρία συμμετείχαν σε έξι αθλήματα στους Θερινούς Ολυμπιακούς Αγώνες του 1896 στην Αθήνα. Η Ουγγαρία ήταν μέρος της Αυστροουγγαρίας εκείνη την εποχή, όμως τα αποτελέσματα των αθλητών καταγράφονται ξεχωριστά.
Νικητές
Για περισσότερες πληροφορίες: Πίνακας μεταλλίων Θερινών Ολυμπιακών Αγώνων 1896 και Κατάλογος νικητών Θερινών Ολυμπιακών Αγώνων 1896
Η Ουγγαρία κατέκτησε την έκτη θέση στον πίνακα μεταλλίων με δύο χρυσά, ένα ασημένιο και τρία χάλκινα μετάλλια.
Αποτελέσματα ανά άθλημα
150px|thumb|right|Ο [[Μομτσίλο Ταπάβιτσα]]
25px Αντισφαίριση
Ο Μομτσίλο Ταπάβιτσα ήταν ο μοναδικός αθλητής της Ουγγαρίας που πήρε μέρος στην αντισφαίριση. Κέρδισε τον Φραγκόπουλο στον πρώτο γύρο, αλλά ηττήθηκε από τον Κάσδαγλη στα ημιτελικά, παίρνοντας την τρίτη θέση.
25px Άρση βαρών
Ο Ταπάβιτσα πήρε μέρος και στην άρση βαρών, στο αγώνισμα με δύο χέρια. Σήκωσε μόνο 80 κιλά και έμεινε στην έκτη και τελευταία θέση.
thumb|200px|right|Ο [[Νάντορ Ντάνι]]
25px Γυμναστική
thumb|right|200px|border|Ο [[Άλφρεντ Χάγιος στην Αθήνα.]]
25px Κολύμβηση
Ο Άλφρεντ Χάγιος κέρδισε και στα δύο αγωνίσματα που έλαβε μέρος, ενώ είχε εκφράσει την πρόθεσή του να αγωνιστεί και στα 500 μέτρα, κάτι που δεν κάτάφερε λόγω του ότι ξεκίνησαν αμέσως μετά τον αγώνα του στα 100 μέτρα.
25px Πάλη
thumb|200px|right|Ο [[Λάγιος Σόκολι]]
25px Στίβος
Τρεις ούγγροι αθλητές κατέκτησαν μετάλλιο σε αγωνίσματα του στίβου. Ο Νάντορ Ντάνι κατέκτησε τη δεύτερη θέση στα 800 μέτρα, ενώ την τρίτη θέση πήραν ο Λάγιος Σόκολι στα 100 μέτρα και ο Γκιούλα Κέλνερ στον μαραθώνιο.
Αλβανικός αετός (χειρονομία)
Ο αλβανικός αετός (αλβανικά: duart e kryqëzuara) είναι συμβολική χειρονομία που χρησιμοποιείται από εθνικά Αλβανούς. Σκοπό έχει να απεικονίσει τον δικέφαλο αετό, το βασικό σύμβολο της αλβανικής σημαίας.
Η χειρονομία χρησιμοποιείται συχνά από ποδοσφαιριστές της εθνικής ομάδας για να πανηγυρίσουν ένα γκολ ή το τέλος ενός νικηφόρου παιχνιδιού. Έχει επίσης χρησιμοποιηθεί από εθνικά Αλβανούς ποδοσφαιριστές που αγωνίζονταν σε άλλες εθνικές ομάδες.
Κατά τη διάρκεια της περιόδου που η περιοχή της Αλβανίας ήταν υπό οθωμανική διοίκηση, «ο δικέφαλος αετός δεν ήταν επιθετικό ή βίαιο σύμβολο», ούτε άλλωστε είναι σήμερα, αλλά ένδειξη μιας ταυτότητας αρκετά περιεκτικής για να αντιπροσωπεύει έναν ποικίλο πληθυσμό μουσουλμάνων, ορθόδοξων και καθολικών χριστιανών. Για τους περισσότερους Αλβανούς, η χειρονομία συμβολίζει την εθνική σημαία, ταυτότητα, περηφάνια και ηρωισμό, καθώς θεωρούν την χώρα τους ως την «γη των αετών». Για τους Αλβανούς του εξωτερικού, οι οποίοι κινδυνεύουν με το να αποκοπούν από την πολιτισμική τους παράδοση, ο αετός έχει μείνει το μόνο ανιχνεύσιμο σύμβολο που τους δένει με την κουλτούρα τους, ενώ επίσης αποτυπώνει την ταυτότητα τους ως πρόσφυγες ή μετανάστες. Ίσως για μια μειοψηφία Αλβανών, η αναφορά στο εθνικό σύμβολο αποτυπώνει έναν «ριζοσπαστικό εθνικισμό και σημασιοδοτήσεις [της ιδέας] της Μεγάλης Αλβανίας».
Η χειρονομία θεωρείται από ορισμένους ότι συμβολίζει τη Μεγάλη Αλβανία, μια εθνικιστική ιδεολογία. Όμως χρησιμοποιείται με τέτοιο συμβολισμό μόνο από μια μικρή μειοψηφία.
Παραπομπές
Κατηγορία:Πολιτισμός της Αλβανίας Κατηγορία:Σύμβολα
Μπίλη Βέμη
Η Μπίλη Βέμη (Στρυμονοχώρι Σερρών, 12 Νοεμβρίου 1954 - Βερολίνο, 11 Δεκεμβρίου 2012) ήταν Ελληνίδα ποιήτρια και πανεπιστημιακός.
Βιογραφικό
Η Μπίλη (Βασιλική) Βέμη γεννήθηκε στο Στρυμονοχώρι Σερρών, στις 12 Νοεμβρίου του 1954 (από παραδρομή, δηλώθηκε στο τοπικό ληξιαρχείο ως ημερομηνία γέννησης η 22α Νοεμβρίου). Σπούδασε Ιστορία και Αρχαιολογία στο Πανεπιστήμιο Αθηνών. Στη συνέχεια έκανε μεταπτυχιακές σπουδές στο Πανεπιστήμιο Paris I Pantheon-Sorbonne (DEA στις ελληνορωμαϊκές αρχαιότητες και διδακτορικό στη Βυζαντινή Αρχαιολογία). Ακόμη, είχε τελειώσει την Ανωτέρα Σχολή Ξεναγών του ΕΟΤ στην Αθήνα, εργάστηκε δε και ως ξεναγός. Ήταν επίκουρη καθηγήτρια του Παιδαγωγικού Τμήματος Δημοτικής Εκπαίδευσης στο Πανεπιστήμιο Θεσσαλίας. Δίδασκε Βυζαντινή Αρχαιολογία και Τέχνη με εφαρμογές στη Μουσειακή Εκπαίδευση. Επίσης, δίδασκε στο μεταπτυχιακό πρόγραμμα Μουσειολογίας του Αριστοτελείου Πανεπιστημίου Θεσσαλονίκης και του Πανεπιστημίου Δυτικής Μακεδονίας. Το διδακτικό και το ερευνητικό της έργο σχετιζόταν με την αρχαία και τη βυζαντινή τέχνη και τη διδακτική της, την μουσειοπαιδαγωγική, την αρχαιολογία στην εκπαίδευση, τον σχεδιασμό εκπαιδευτικού υλικού και εκπαιδευτικών δράσεων μουσείων και την αξιολόγησή τους, τη σχέση των εκπαιδευτικών με τα μουσεία και την πολιτισμική κληρονομιά. Αποβλέποντας στο να γίνει ευκολότερη η προσέγγιση της μουσειακής εκπαίδευσης από όλους, πήρε μέρος στην επιμέλεια συλλογικού τόμου με θέμα τα μουσεία και την εκπαίδευση (2010). Κατέλιπε σημαντικό μεταφραστικό έργο. Από κοινού με τον Γ. Κορδομενίδη επιμελήθηκε την έκδοση κειμένων του Κινέζου ποιητή Χι Ουέι. Ήταν μόλις δώδεκα χρονών, όταν δημοσίευσε την πρώτη της ποιητική συλλογή. Ήταν μέλος της Εταιρείας Συγγραφέων. Πέθανε στις 11 Δεκεμβρίου 2012, στο Βερολίνο.
Πηγές
Κατηγορία:Έλληνες ποιητές Κατηγορία:Έλληνες πανεπιστημιακοί
Ρίγκαν Χουντ Σκοτ
Η Ρίγκαν Σκοτ (αγγλ.: Regan Elizabeth Hood Scott, 10 Αυγούστου 1983, Λαφαγιέτ, Λουιζιάνα, Η.Π.Α.) είναι Αμερικανίδα διεθνής αθλήτρια πετοσφαίρισης, η οποία αγωνίζεται με τη φανέλα του Ολυμπιακού Πειραιώς στο Πρωτάθλημα Βόλεϊ Λιγκ της Ελλάδας ως ακραία.
Καριέρα
Η Ρίγκαν Σκοτ ξεκίνησε επίσημα να παίζει βόλεϊ το 2001 σε ηλικία 18 ετών, στην ομάδα του Πανεπιστημίου της Λουιζιάνας, που με την επωνυμία Τάιγκερς μετείχε στην Κατηγορία Ι της Εθνικής Πανεπιστημιακής Αθλητικής Ομοσπονδίας (NCAA) των Ηνωμένων Πολιτειών Αμερικής. Το 2005 υπογράφει το πρώτο της επαγγελματικό συμβόλαιο στην ισπανική ομάδα Ίκαρος της Πάλμας (τωρινή "Κλαμπ 15-15"), που αγωνιζόταν στο 3ο επίπεδο της ισπανικής πετοσφαίρισης. Εκτοτε αναδεικνύεται σε μια "γυρολόγο" των παγκόσμιων γηπέδων, αφού έχει αγωνιστεί και στις 3 πετοσφαιρικές ηπείρους, με μέγιστη όμως παραμονή σε ομάδα τις δύο περιόδους, στη ΑΣΠΤΤ Μυλούζ (2009-11) και στην Ίλμπανκ Άγκυρας (2013-15). Μετά τον Ίκαρο αγωνίζεται κατά σειρά το 2006-07 στην ολλανδική ΝΤΟΚ της πόλης Ντουίνγκελο (πριν δημιουργηθεί εθνική κατηγορία στην Ολλανδία), στην ισπανική Αλμπαθέτε (4η θέση στο Πρωτθλημα Ισπανίας 2007-08), στη γαλλική Ολυμπίκ της πόλης Τερβίλ-Φλοράνζ (10η στο πρωτάθλημα Γαλλίας 2008-09), για να καταλήξει το 2009 στη ισχυρή γαλλική ΑΣΠΤΤ Μυλούζ. Στα δύο χρόνια που έμεινε στην ομάδα της Μυλούζης κατέκτησε δυο δεύτερες θέσεις στο Πρωτάθλημα Γαλλίας καθώς και το Ασημένιο μετάλλιο στο Κύπελλο Γαλλίας το 2010. Η περίοδος 2011-12 τη βρίσκει στη Β.K. Μπακού της ομώνυμης πρωτεύουσας του Αζερμπαϊτζάν, με την οποία κατακτά το Ασημένιο μετάλλιο στο Κύπελλο Θριάμβου εκείνης της περιόδου και ακολουθεί η Δυναμό Βουκουρεστίου, με την οποία κατακτά τη 2η θέση τόσο στο Πρωτάθλημα όσο και στο Κϋπελλο Ρουμανίας. Ακολουθούν δύο χρονιές στην τουρκική Ίλμπανκ Άγκυρας, χωρίς κάποια ιδιαίτερη διάκριση, για να έρθει το πρώτο της πρωτάθλημα το 2015, όταν αγωνίστηκε για δύο μήνες (Απρίλιος-Μάιος) με τις Κρεολές (Κριόγιας) από το Κάγκουας του Πουέρτο Ρίκο. Την ίδια χρονιά επανέρχεται στην Τουρκία και αγωνίζεται στο Πρωτάθλμα της περοόδου 2015-16 με τα χρώματα της Σαριγιέρ Κωνσταντινούπολης (7η θέση), αλλά η νέα περίοδος τη βρίσκει για 6 μήνες στην πολωνική ΜΚΣ Ντομπρόβα-Γκορνίτσα της ομώνυμης πόλης, ενώ τον Ιανουάριο του 2017 αναχωρεί για την Περταμίνα Ένερτζι της Τζακάρτας. Για την περίοδο 2017-18 ξαναπηγαίνει στην Τουρκία, αυτή τη φορά για την Ανακέντ της Σαμψούντας (2ο επίπεδο), τον Μάιο του 2018 δοκιμαζει την τύχη της στην ιταλική Σαβίνο Ντελ Μπένε της πόλης Σκάντιτσι (1ο επίπεδο), όπου όμως δεν αγωνίζεται ως βασική. Εκεί την ανακαλύπτει ο Ολυμπιακός Πειραιώς και την φέρνει στην Ελλάδα τον Ιανουάριο του 2019 ως αντικαταστάτρια της Άλισον Μέιφιλντ στη θέση της ακραίας. Με τις ερυθρόλευκες η Ρίγκαν Σκοτ κατέκτησε τόσο το Κύπελλο, όσο και το Πρωτάθλημα Ελλάδας της περιόδου 2018-19.
Διεθνής καριέρα
Το 2011 συμμετείχε με την εθνική των Ην. Πολιτειών στους Παναμερικανικούς Αγώνες, στους οποίους κατέκτησε με την ομάδα της το Χάλκινο μετάλλιο. Οι συμμετοχές της στην εθνική ομάδα συνεχίστηκαν και στο Παγκόσμιο Γκραν-Πρι του 2013, στο οποίο οι Ην. Πολιτείες κατέλαβαν την 6η θέση. Το 2014 κατέκτησε με την εθνική ομάδα της πατρίδας της το Ασημένιο μετάλλιο στο Παναμερικανικό Κύπελλο.
Διεθνείς διοργανώσεις
'''Ευρωπαϊκό Κύπελλο Θριάμβου (Τσάλεντζ Καπ)
Εθνικά Πρωταθλήματα
1 Πρωτάθλημα Πουέρτο Ρίκο: 2015 (Κρεολές Κάγκουας)
1 Πρωτάθλημα Ελλάδας
Πρωτάθλημα Γαλλίας: 2η Θεση 2009-10, 2010-11 (ΑΣΠΤΤ Μυλούζ)
Εθνικά Κύπελλα
'''1 Κύπελλo Ελλάδας
Εξωτερικοί σύνδεσμοι - Πηγές
Κατηγορία:Αμερικανοί πετοσφαιριστές Κατηγορία:Πετοσφαιρίστριες ΟΣΦΠ
Ηφαιστειακή βόμβα
Στη Γεωλογία και ειδικότερα στην Ηφαιστειολογία με τον όρο ηφαιστειακή βόμβα χαρακτηρίζεται ημιστέρεη μορφή λάβας που εκτινάσσεται από τον κρατήρα του ηφαιστείου κατά την περίοδο δραστηριότητάς του (ηφαιστειακό ανάβλημα).
Μορφή - σχήμα
Η ηφαιστειακή βόμβα από γεωλογικής άποψης αποτελεί ένα εκρηξιγενές και πυριγενές πέτρωμα που κατά την εκτίναξή της στον αέρα μπορεί και να υποστεί έκρηξη, ανάλογα των υλικών και της ταχύτητας εκτίναξης. Από της εκτίναξης μέχρι την έναρξη της πτώσης τους οι ηφαιστειακές βόμβες διαγράφουν, ιδιαίτερα τη νύκτα, ωραιότατες φωτεινές καμπύλες που επιστέφουν τη δραστηριότητα του ηφαιστείου προσδίδοντάς του ιδιαίτερο δέος, σε αντίθεση με την ηφαιστειακή τέφρα που τη νύκτα δεν είναι ορατή.
Το τελικό σχήμα αυτών καθορίζεται αφενός από το αρχικό μέγεθος του σβώλου που εκτινάσσεται, από το ιξώδες της και αφετέρου από την ταχύτητα εκτίναξης όπου στη συνέχεια λαμβάνει συνηθέστερα αεροδυναμικό - ατρακτοειδές σχήμα που κατά την πτώση τους στο έδαφος ή διατηρούν το σχήμα τους, ή αν δεν έχουν ακόμη στερεοποιηθεί δίνουν την εικόνα τηγανίτας, όπως μικρό τμήμα ζύμης όταν πέφτει από τον πάγκο εργασίας στο δάπεδο, ή εφόσον είχε ολοκληρωθεί η στερεοποίηση οπότε και κατά την πρόσκουση στο έδαφος κατακερματίζονται ή δίνουν εικόνα θρυμματισμού. Εξ αυτών γίνεται και η διάκριση των ηφαιστειακών βομβών.
Παρατηρήσεις
Οι ηφαιστειακές βόμβες, κατά την ηφαιστειακή δραστηριότητα είναι πολύ επικίνδυνες σε όλη την ηφαιστειακή ζώνη και μπορεί να πέσουν και σε απόσταση μερικών χιλιομέτρων από τη βάση του ηφαιστείου, συνηθέστερα όμως πέφτουν στις παρυφές αυτού. Της εκτίναξης αυτών προηγούνται άλλα ηφαιστειακά φαινόμενα με τη σημείωση των οποίων και θα πρέπει με την επιμέλεια των Αρχών ν΄ αρχίσει η εκκένωση της περιοχής από τους γύρω κατοίκους και πρωτίστως από τους τουρίστες που αγνοούν δρόμους διαφυγής.
Στη περίπτωση που η ηφαιστειακή δραστηριότητα εμφανιστεί όχι στη κορυφή ενός ηφαιστειακού κώνου αλλά σε πλαγιά αυτού, τότε όλη η περιοχή που υπόκεινται στη πλαγιά αυτή κρίνεται επικινδυνέστερη, σχεδόν το σύνολο των ηφαιστειακών βομβών θα πλήξουν την εν λόγω περιοχή. Συνεπώς η κατ΄ αντίθετη σε διεύθυνση υποκείμενη περιοχή του ηφαιστειακού κώνου κρίνεται ασφαλέστερη στην άμεση διαφυγή.
Αν πλησίον του εκραγέντος ηφαιστείου υφίσταται λιμένας ή αεροδρόμιο θα πρέπει αμέσως με τις πρώτες ενδείξεις πλοία και αεροπλάνα να εγκαταλείψουν την περιοχή, ο μεγαλύτερος κίνδυνος είναι από την ηφαιστειακή τέφρα που μπορεί να τα καθηλώσει.
Πηγές
Κατηγορία:Ηφαιστειολογία Κατηγορία:Ηφαιστειογενή πετρώματα
Αλέξιος Νικολάγιεβιτς, Τσάρεβιτς της Ρωσίας
Ο Αλέξιος Νικολάγεβιτς (Ρωσικά: Алексе́й Никола́евич) (12 Αυγούστου 1904 - 17 Ιουλίου 1918) του Οίκου των Ρομάνοφ, ήταν ο Τσεσαρέβιτς και ο φυσικός κληρονόμος του θρόνου της Ρωσικής Αυτοκρατορίας. Ήταν το μικρότερο παιδί και ο μόνος γιος του αυτοκράτορα Νικολάου Β' της Ρωσίας και της αυτοκράτειρας Αλεξάνδρας Φεοντόροβνα της Έσσης. Γεννήθηκε με την ασθένεια της αιμοφιλίας. Η εξάρτηση της μητέρας του, στον στάτσερ Γκριγκόρι Ρασπούτιν για τη θεραπεία της νόσου του βοήθησε στο να επιφέρει το τέλος της δυναστείας των Ρομάνοφ. Μετά την Φεβρουαριανή Επανάσταση το 1917, ο ίδιος και η οικογένειά του είχαν σταλεί σε εξορία στο Τομπόλσκ της Σιβηρίας. Εκεί ήταν όπου δολοφονήθηκε μαζί με τους γονείς του, τις τέσσερις αδελφές του και τρεις υπηρέτες κατά τη διάρκεια του Ρωσικού Εμφυλίου Πολέμου, με εντολή της κυβέρνησης των Μπολσεβίκων, αν και εξακολουθούσανν να υπάρχουν φήμες ότι είχε επιζήσει μέχρι την ανακάλυψη των λειψάνων του και την αδελφής του, Μαρίας το 2007. Η οικογένεια ενταφιάστηκε επίσημα στις 17 Ιουλίου 1998—την ογδοηκοστή επέτειο της δολοφονίας—και αγιοποιήθηκαν σαν μάρτυρες από τη Ρωσική Ορθόδοξη Εκκλησία το 2000.
Πρώτα Χρόνια
Ο Αλέξιος γεννήθηκε στις 12 Αυγούστου 1904 στην Αγία Πετρούπολη, Ρωσική Αυτοκρατορία. Ήταν ο νεότερος από τα πέντε παιδιά και ο μόνος γιος που γεννήθηκε από τον αυτοκράτορα Νικόλαο Β' και την αυτοκράτειρα Αλεξάνδρας Φεοντόροβνα. Οι μεγαλύτερες αδελφές του ήταν η Μεγάλη Δούκισσα Όλγα, Τατιάνα, Μαρία και Αναστασία. Ήταν το λατρεμένο παιδί των γονιών του και των αδελφών του, και ήταν γνωστός ως "Μωρό" στην οικογένεια.
Ο Αλέξιος βαπτίσθηκε στις 3 Σεπτεμβρίου 1904. Οι κύριοι νονοί του ήταν η πατρική γιαγιά του και ο θείος του, ο Μεγάλος Δούκας Αλέξιος Αλεξάντροβιτς. Οι άλλοι νονοί του ήταν η μεγαλύτερη αδελφή του, Όλγα ο προπάππους του βασιλιά Κριστιάν Θ' της Δανίας, ο βασιλιάς Εδουάρδος Ζ' του Ηνωμένου Βασιλείου, ο Πρίγκιπας της Ουαλίας και ο Γουλιέλμος Β' της Γερμανίας. Δεδομένου ότι η Ρωσία ήταν σε πόλεμο με την Ιαπωνία, όλοι οι στρατιώτες και οι αξιωματικοί του Ρωσικού Στρατού και Ναυτικού ονομάστηκαν νονοί τιμητικά.
Η βάφτιση σηματοδότησε την πρώτη φορά όπου ορισμένα από τα νεότερα μέλη της αυτοκρατορικής οικογένειας, συμπεριλαμβανομένων και ορισμένων από τους νεότερους γιούς του Μεγάλου Δούκα Κωνσταντίνου Κωνσταντίνοβτς, καθώς και τη Μεγάλη Δούκισσα Όλγα και Τατιάνα, και την ξάδελφή τους πριγκίπισσα Ιρίνα Αλεξάντρονβα,ήταν παρόντες σε μια επίσημη τελετή. Για την περίσταση, τα αγόρια φορούσαν μικροσκοπικές στρατιωτικές στολές, και τα κορίτσια φορούσαν μια μικρότερη έκδοση του φορέματος των ανακτόρων και μικρά κοκοσνίκς. Η θρησκευτική ομιλία δόθηκε από τον Ιωάννη της Κρονστάνδης, και το μωρό μεταφέρθηκε στη κολυμπήθρα από την ηλικιωμένη, Πριγκίπισσα Γκαλιτζίνε.
Στηλιτικά
thumb|right|270px|Η Βουλή των Ελλήνων στην [[Αθήνα.]] Με την ονομασία στηλιτικά (τα), φέρονται διάφορα πολιτικά επεισόδια που συνέβησαν στην Αθήνα το 1874 - 1875, με προπηλακισμούς βουλευτών, λόγω παρατεινόμενων συνταγματικών παραβάσεων κατά τη λήψη αποφάσεων στη Βουλή, χωρίς δηλαδή την απαιτούμενη απαρτία. Οι δε κυβερνητικοί βουλευτές που συμμετείχαν σ΄ αυτές τις συνεδριάσεις αποκαλούνταν στηλίτες.
Τα γεγονότα
Συγκεκριμένα κατά την ΣΤ΄ Βουλευτική Περίοδο και ειδικότερα στις 4 Φεβρουαρίου του 1874 μετά την παραίτηση της κυβέρνησης του Ε. Δεληγιώργη που είχε μόλις 20 ημέρες βίο, κλήθηκε ν΄ αναλάβει ο κομματάρχης Δημήτριος Βούλγαρης, ο επιλεγόμενος "τζουμπές", που είχε πλειοψηφήσει, ο οποίος και σχημάτισε κυβέρνηση στις 9 Φεβρουαρίου. Επελθούσης όμως διαφωνίας μεταξύ αυτού και των άλλων αρχηγών κομμάτων αναγκάσθηκε να παραιτηθεί. Επειδή όμως δεν κατέστη τότε δυνατόν να σχηματιστεί κυβέρνηση παρέμεινε ο ίδιος στην εξουσία όπου και διέλυσε τη Βουλή. Στις 25 Ιουλίου συνήλθε η νέα Βουλή όπου η μεν πλειοψηφία αποτελούνταν από οπαδούς του Βούλγαρη πλην όμως δεν συγκροτούσαν την απαραίτητη απαρτία για νομοθετικό έργο. Κατά το άρθρο 56 του τότε Συντάγματος επί συνόλου 190 βουλευτών απαρτία λογίζονταν η παρουσία τουλάχιστον 96 βουλευτών. Οι δε προσκείμενοι βουλευτές στον Βούλγαρη ήταν μόνο 85.